**ΚΙΝΗΣΕΙΣ ΜΗΧΑΝΗΣ**

• Οι κινήσεις της μηχανής λήψης αποτελούν κινηματογραφικά στοιχεία αφήγησης και συμμετέχουν στη διαμόρφωση του ρυθμού της ταινίας.

ΕΙΔΗ ΚΙΝΗΣΕΩΝ

**(Τράβελιγκ):** Είναι η προσέγγιση ή απομάκρυνση από ένα αντικείμενο.

***Τράβελινγκ μπροστά*** .(πλησίασμα στο αντικείμενο) προσφέρει την μετάβαση από μια συνολική εικόνα στη λεπτομέρεια. Εφιστά την προσοχή ή απομονώνει μια σημαντική λεπτομέρεια.

Τ**ράβελινγκ πίσω**. (απομάκρυνση) αποκαλύπτει τμήματα του χώρου και της δράσης που δεν είναι αρχικά ορατά. Χρησιμοποιείται συχνά ως το τελευταίο πλάνο μιας ταινίας εξαφανίζοντας τους ήρωες στην απεραντοσύνη του χώρου.

**Τράβελινκγ παράλληλο.** Παράλληλη κίνηση πάνω σε κινούμενο μέσο και σε ίση απόσταση απ΄το αντικείμενο.

**Κυκλικό τράβελιγκ**. Κυκλική ίση απόσταση απ΄το αντικείμενο. Για αναλυτική περιγραφή ενός αντικειμένου, ενός προσώπου ή μιας κατάστασης .

**Ελεύθερο τράβελιγκ**. Συνδιασμοί των παραπάνω κινήσεων ή σε εντελώς ελεύθερη κίνηση.

Μερικές φορές την κίνηση της μηχανής εμπρός ή πίσω (τράβελινγκ) αντικαθιστά η αλλαγή εστιακής απόστασης του φακού της μηχανής λήψης. Πρόκειται για τη χρήση του ***zoom-in*** και **zoom out**. Το αισθητικό αποτέλεσμα είναι εντελώς διαφορετικό καθώς δεν αλλάζει η απόσταση της μηχανής από το αντικείμενο αλλά μεταβάλλεται το μέγεθος του αντικειμένου (μεγέθυνση ή σμίκρυνση) μέσα στο κάδρο.

Το τράβελινγκ στον κινηματογράφο πραγματοποιείται:

1. με ειδικό τροχήλατο καρότσι για να αποσβαίνονται οι κραδασμοί της κίνησης.

2. με καρότσι επάνω σε ράγες για να μην υπάρχουν παρεκκλίσεις στην κίνηση.

3. με την μηχανή λήψης στο χέρι.

Σε ημιεπαγγελματικό επίπεδο μπορεί να χρησιμοποιηθεί ένα καρότσι σουπερμάρκετ, κλπ

**(Πανοραμίκ).** Η οριζόντια κίνηση της μηχανής λήψης πάνω στο σταθερό άξονα της μηχανής. Χρησιμοποιείται για την γενική περιγραφή ενός χώρου ή για την εισαγωγή ενός δραματικού στοιχείου στην αφήγηση (είσοδος ενός προσώπου, αποκάλυψη μιας λεπτομέρειας του χώρου, κλπ).

**(Βερτικάλ)** Η κάθετη κίνηση της μηχανής λήψης από κάτω προς τα πάνω ή αντίστροφα στο σταθερό άξονα της μηχανής. Με το βερτικάλ μεταβάλλεται η γωνία λήψης στη διάρκεια του πλάνου από *πλονζέ* σε *κοντρ-πλονζέ* ή αντίστροφα.